1. maaliskuuta
Tapahtumia

1562 – Katolilaiset surmasivat yli tuhat hugenottia Vassyssa Ranskassa, mikä aloitti Ranskan uskonsodat.
1565 – Rio de Janeiro perustettiin.
1692 – Salemin noitaoikeudenkäynnit alkoivat Salemin kylässä Massachusetts Bayn siirtokunnassa nykyisten Yhdysvaltojen alueella syyttämällä neljää naista noituudesta.
1700 – Ruotsi otti käyttöön oman ruotsalaisen kalenterin yrittäessään siirtyä gregoriaaniseen kalenteriin (Ruotsi palasi takaisin juliaaniseen kalenteriin 1712 ja otti gregoriaanisen kalenterin käyttöön 1753).
1811 – Egyptin johtaja Muhammad Ali murhautti mamelukkien dynastian johtajat.
1815 – Napoleon palasi Ranskaan paettuaan Elbalta.
1851 – Victor Hugo piti puheen Ranskan kansalliskokouksessa, missä hän toistuvasti käytti fraasia ”Euroopan Yhdysvallat”.
1856 – Suomen ensimmäiset postimerkit eli niin sanonut soikiomerkit otettiin käyttöön.
1867 – Nebraska hyväksyttiin Yhdysvaltain 37:nneksi osavaltioksi. Lancasterin kaupunki nimettiin Lincolniksi, ja siitä tuli osavaltion pääkaupunki.
1870 – Kolmoisliiton sota päättyy Paraguayn presidentti Francisco Solano Lópezin saadessa surmansa Cerro Corán taistelussa.
1872 – Yellowstonen kansallispuisto perustettiin maailman ensimmäiseksi kansallispuistoksi.
1873 – E. Remington and Sons ryhtyi valmistamaan ensimmäistä menestyksellistä kirjoituskonetta.
1896 – Määrällisesti ylivoimaiset etiopialaiset voittivat Adowan taistelussa italialaiset maahanhyökkääjät.
1896 – Henri Becquerel löysi ionisoivan säteilyn.
1919 – Korean itsenäisyyttä ajanut Japanin siirtomaahallinnon vastainen maaliskuun 1. päivän liike alkoi mielenosoituksilla Soulissa.
1931 – Empire State Building vihittiin käyttöön.
1932 – Charles Lindberghin poika Charles Augustus Lindbergh III siepattiin.
1934 – Japanilaiset julistivat valloittamansa Mantšurian keisarikunnaksi Mantšukuon nimellä ja asettivat Pu Yin nukkevaltionsa keisariksi.
1936 – Hooverin pato valmistui Yhdysvalloissa.
1937 – Kyösti Kallio astui tasavallan presidentin toimeen.
1941 – Toinen maailmansota: Bulgaria allekirjoitti kolmikantasopimuksen ja liittyi näin akselivaltoihin.
1941 – W47NV (nykyään tunnettu nimellä WSM-FM) aloitti toimintansa Nashvillessä Tennesseessä ensimmäisenä FM-radioasemana (ULA-radioasemana).
1945 – Toinen maailmansota: Lapin sodassa Suomen tasavallan presidentin tehtäviä hoitanut pääministeri J. K. Paasikivi yhdessä muun hallituksen kanssa julisti Suomen ja Saksan välillä vallitsevan sotatilan 15. syyskuuta 1944 alkaen.
1947 – Kansainvälinen valuuttarahasto IMF aloitti rahoitustoimintansa.
1950 – Kylmä sota: Klaus Fuchs tuomittiin vakoilusta Neuvostoliiton hyväksi hänen luovutettuaan huippusalaista tietoa atomipommista.
1953 – Josef Stalin kaatui saatuaan halvauksen. Hän kuoli neljä päivää myöhemmin.
1954 – Castle Bravo, Tyynellä valtamerellä Bikinin atollilla räjäytetty 15 megatonnin vetypommi oli suurin Yhdysvaltain tekemä ydinkoe.
1956 – Urho Kekkonen astui tasavallan presidentin toimeen.
1956 – Vuoden 1956 yleislakko alkoi.
1960 − Keski-Suomen ja Pohjois-Karjalan läänit aloittivat toimintansa.
1961 – Yhdysvaltain presidentti John F. Kennedy perusti Peace Corps -organisaation siviilien suorittamaa rauhanturva- ja kehitysyhteistyötä varten.
1961 – Ugandassa pidettiin ensimmäiset vaalit ja maa sai itsehallinnon.
1966 – Avaruustutkimus: Neuvostoliiton Venera 3 -avaruusluotain laskeutui (murskautui) Venukseen ja oli ensimmäinen luotain, joka laskeutui toisen planeetan pinnalle.
1966 – Baath-puolue otti vallan Syyriassa.
1971 – Valkoisen talon miesten vessassa räjähti pommi. Weather Underground otti vastuun teosta.
1973 – Pink Floydin albumi The Dark Side of the Moon julkaistiin.
1974 – Watergate-skandaali: seitsemää henkilöä syytettiin Watergate-rakennukseen murtautumisesta ja salaliitosta oikeuden estämiseksi.
1978 – Charlie Chaplinin arkku ryöstettiin sveitsiläiseltä hautausmaalta.
1981 − Lahden suurhalli vihittiin käyttöön.
1989 – Yhdysvallat liittyi Bernin tekijänoikeussopimuksen jäseneksi.
1992 – Bosnia ja Hertsegovina julistautui itsenäiseksi.
1994 – Martti Ahtisaari astui tasavallan presidentin toimeen.
1995 – Kaisaniemen metroasema avattiin Helsingin metron rataverkostoon Rautatientorin ja Hakaniemen asemien välille (alkunimitys Kluuvi).
1999 – Henkilömiinat kieltävä sopimus (Convention on the Prohibition of Anti-Personnel Mines) astui voimaan.
2000 – Suomen perustuslaki uudistettiin.
2000 – Tarja Halonen astui tasavallan presidentin toimeen.
2002 – Suomessa tuli mahdolliseksi rekisteröidä kahden samaa sukupuolta olevan parisuhde.
2005 – Pyhä-Luoston kansallispuisto perustettiin.
2006 – Tarja Halosen jälkimmäinen toimikausi tasavallan presidenttinä alkoi.
2006 – Suvi-Anne Siimes ilmoitti jättävänsä Vasemmistoliiton puheenjohtajan tehtävät.
2006 – Englanninkielisessä Wikipediassa ilmestyi miljoonas artikkeli, Jordanhillin rautatieasema.
2008 – Rovaniemi–Kemijärvi-yöjunaliikenne alkoi uudestaan uusilla kaksikerrosmakuuvaunuilla.
2012 – Sauli Niinistö astui tasavallan presidentin toimeen.
2017 – Suomessa samaa sukupuolta olevien avioliittolaki astui voimaan.
2024 – Alexander Stubb astui tasavallan presidentin toimeen.